Rijeka, 30. lipnja 2020.g.

**NAJAVA DOGAĐANJA I POZIV ZA MEDIJE**

**OTVORENJE ZVUČNE INSTALACIJE *EBRIPHONE*:**

**SIMFONIJA ZVUKOVA LUČKOG TERMINALA NA MOLO LONGU**

**U srijedu, 1. srpnja 2020.g. u 19 sati na riječkom Molo longu, ispod prve obnovljene dizalice na početku šetnice, u sklopu programa Europske prijestolnice kulture, održat će se svečano otvorenje zvučne instalacije *Ebriphone*.**

Zvučna instalacija donosi **simfoniju nastalu na temelju zvukova terminala za rasuti teret u Bakru**, a postavlja se u sklopu istoimenog projekta - *Ebriphone*. Simfonija zvukova snimljena je u svibnju ove godine, prema konceptu autora **Christine Hinterkörner** i **Patrika Hubera**.   
**Izvorni zvukovi lučkog terminala snimljeni su mikrofonom, potom obrađeni i pretvoreni u format elektro-akustične simfonije koja će posjetiteljima i građanima Rijeke biti dostupna do kraja kolovoza 2020., uz pomoć slušalica postavljenih na riječkom lukobranu.**  
Na svečanom otvorenju autori će na engleskom jeziku predstaviti koncept svojeg rada i metodologiju te potom pozvati posjetitelje da budu prvi slušatelji simfonije.

Zvučna instalacija postavlja se u suradnji sa **Linz Export Austria**, **Federalnim ministarstvom Republike Austrije** i **Gradom Bakrom**.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.  
Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem na **objavi najave** i **dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42